**Profesinės reabilitacijos metodinių centrų veiklos rezultatai 2010 metais**

Vadovaujantis Socialinės apsaugos ir darbo ministro 2010 m. spalio mėn. 25 d. įsakymu Nr. A1-117 patvirtintu Profesinės reabilitacijos paslaugų plėtros 2007-2012 metų strategijos 2010 m. įgyvendinimo priemonių planu, įgyvendinama šio plano priemonė 3.1 – finansuotos konkurso būdu atrinktų 2 profesinės reabilitacijos metodinių centrų programos:

VšĮ Valakupių reabilitacijos centro veiklai 2010 m. skirta – 500000 litų,

VšĮ Vilties žiedo veiklai 2010 m. skirta ­– 112220 litų.

Įgyvendinant Profesinės reabilitacijos paslaugų plėtros 2007-2012 metų strategijos įgyvendinimo 2009 m. priemonių plano, patvirtinto Lietuvos Respublikos socialinės apsaugos ir darbo ministro 2009 m. kovo 19 d. įsakymu Nr. A1-128 „Dėl Profesinės reabilitacijos paslaugų plėtros 2007-2012 metų strategijos įgyvendinimo 2009 metų priemonių plano patvirtinimo (Žin., 2009, Nr. 32-1260), 3.1. priemonę, patvirtinti Profesinės reabilitacijos metodinių centrų atrankos konkurso nuostatai ir paskelbtas metodinių centrų atrankos konkursas. Jo metu atrinkti 2 metodiniai centrai, kuriems pagal konkurso nuostatus suteiktas metodinių centrų statusas:

1.  VšĮ „Vilties žiedas“;

2. VšĮ „Valakupių reabilitacijos centras“.

Šie metodiniai centrai vykdė veiklas 2010-2011 metais.

Nuo 2012 m. profesinės reabilitacijos metodinis centro veiklas vykdo VšĮ Valakupių reabilitacijos centras, kuriam lėšos buvo patvirtintos socialinės apsaugos ir darbo ministro 2012 m. kovo 13 d. įsakymu Nr. A1-140.

**VšĮ Valakupių reabilitacijos centras** išanalizavo 11 ES šalių patirtį teikiant profesinės reabilitacijos paslaugas asmenims, turintiems judėjimo, regėjimo, klausos negalią, sergantiems psichikos, vidaus ligomis, atliktas šių asmenų padėties Lietuvos darbo rinkoje tyrimas. Parengtas profesinės reabilitacijos paslaugų plėtros neįgaliesiems metodologinės pagalbos priemonių planas. Parengta 4 modulių profesinės reabilitacijos specialistų kvalifikacijos tobulinimo programa, suorganizuoti 4 profesinės reabilitacijos specialistų kvalifikacijos tobulinimo mokymai (dalyvavo 94 specialistai). Vykdytas bendradarbiavimas su kitomis profesinės reabilitacijos paslaugas teikiančiomis įstaigomis (11 bendradarbiavimo veiklų, 171 dalyvis). Išanalizuota profesinės reabilitacijos centrų metodinė bazė, buvo įgyvendinamas profesinių gebėjimų įvertinimo ir atkūrimo metodų pilotinis išbandymas, kurio metu profesinių gebėjimų įvertinimo ir atkūrimo metodų tinkamumo įvertinimo paslaugos buvo suteiktos 25 skirtingas negalias turintiems asmenims. Atliktas tyrimas apie asmenų, baigusių profesinę reabilitaciją, neįsidarbinimo priežastis. Išleistas metodinis leidinys profesinės reabilitacijos specialistams „Motyvuojantis pokalbis kaip profesinės reabilitacijos metodas“ (200 egz.). Išleista informacinė medžiaga darbdaviams apie profesinės reabilitacijos sistemą Lietuvoje, paslaugas teikiančias įstaigas, mokymo programų pasiūlą, teikiamas lengvatas darbdaviams, įdarbinantiems neįgaliuosius, pateikiami gerosios praktikos pavyzdžiai (1000 egz.). Parengta metodinė medžiaga „Darbo vietų keliami reikalavimai“ (buvo įvertinta ir aprašyta 15 darbo vietų bei jų keliami reikalavimai asmens profesiniams gebėjimams, medžiaga viešinama internete). Parengtas profesinės reabilitacijos paslaugų teikimo kokybės įvertinimo kriterijų aprašas. Įvertinta 9 profesinės reabilitacijos paslaugas teikiančių įstaigų paslaugų kokybė, naudojama metodinė bazė, paslaugas teikiančių specialistų kvalifikacija ir skaičius, paslaugų teikimo dokumentacija, naudojama įranga, aplinkos pritaikymas ir tinkamumas skirtingas negalias turintiems asmenims. Surengta metinė konferencija VšĮ Valakupių reabilitacijos centro, kaip metodinio centro veiklai apibendrinti (dalyvavo 40 specialistų). Metodinio centro veikla viešinta 7 šalies ir tarptautiniuose renginiuose, internete;

**VšĮ „Vilties žiedas“** parengė 32 val. kvalifikacijos tobulinimo programą profesinės reabilitacijos paslaugas teikiančių įstaigų specialistams, dirbantiems su sutrikusio intelekto asmenimis. Vykdyti dienos centrų, kuriuose teikiamos paslaugos sutrikusio intelekto asmenims, specialistų ir profesinės reabilitacijos paslaugas teikiančių įstaigų specialistų, dirbančių su sutrikusio intelekto asmenimis, mokymai: suorganizuota įvadinė mokymų ciklo dalis „Negalią turintis asmuo visuomenėje: sunkumai ir galimybės“ (dalyvavo 22 specialistai). Suorganizuotos 2 apskrito stalo diskusijos, metinė konferencija, viso dalyvavo 80 specialistų. Išleistas metodinis leidinys „Sutrikusio intelekto asmenų galimybė dalyvauti profesinės reabilitacijos programoje. I dalis“. Išanalizuota sutrikusio intelekto asmenų padėtis darbo rinkoje ir profesinės reabilitacijos paslaugų poreikis Lietuvoje, taip pat 10 ES šalių patirtis dirbant su sutrikusio intelekto asmenimis. Vykdytas bendradarbiavimas su 4 profesinės reabilitacijos paslaugas teikiančiomis įstaigomis.